Cuneiform Tablet Kt 94/k 815 (AKT 6a 241)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma en-na-sú-in ù en-um-a-šùr-ma a-na um-ma-za ù tù-ta-a um-ma en-na-sú-in-ma a-na um-ma-za qí-bi-ma a-ḫi a-ta eb-ri a-ta ù tù-ta-a a-ṣé-er lá-qé-ep i-na ší-a-ri-im ù ša-am-šu-wa-im ki-ma ša a-na ra-mì-ni-kà ù i-a-tim tù-uš-ta-ba-ru-ú-ni iḫ-da-ma a-na ma-lá na-áš-pé-er-tí-ni ša a-na ṣé-er la-qé-pí-im ù {d}e-šu-ba-ni ni-iš-pu-ra-ni i-na ša-ḫa-at lá-qé-pí-im i-zi-za-ma iḫ-da-ma i-na pá-ni-im-ma pu-ùḫ-ri-im ta-e-ra-ma a-lam₅-ki mu-ùḫ-ra-ma a-na ma-lá ša na-ru-qí-im ki-ma a-wa-tum ša a-lim{ki} da-na-a-ni-ma ṭup-pu-um GÁN-lam₅ ú-ku-ša-ni a-na a-lim{ki} ta-e-ra-ma ṭup-pá-am ša dí-in a-lim{ki} le-qé-a-nim-ma ša ki-ma ší-ma-at ša-lim-a-šùr ša a-lim{ki} ra-bi-ṣa-ni-ma ṭup-pu-um ša lim ša šál-ma-a-šùr ša ba-áb né-bi-ri-šu a-wa-sú iq-bi₄-ú-ma ṭup-pu-um a-na i-li-a DUMU e-lá-lí pá-aq-du-ni ṭup-pu-um šu-ut i-mu-tù-ni ṭup-pá-am ša dí-in a-lim{ki} le-qé-a-nim-ma ša ki-ma ṭup-pu-um ša a-na i-li-a pá-aq-du-ma i-mu-tù-ni ù ma-ru ša-lim-a-šur a-na a-lim{ki} iš-tí MAŠKIM i-lu-ku-ni-ni-ma a-na ší-ma-tí-šu-nu ša a-lim{ki} e-ta-ú-ni ṭup-pá-am ša a-lim{ki} ša ki-ma a-ni-a-tim le-qé-a-nim-ma iš-tí tù-ta-a šé-bi-lá-ni-šu lá tù-ša-as-ḫa-ra-šu a-na-kam iš-tí tù-ta-a na-am-gu₅-ra-ni i ṭup-pí-im ša a-lim{ki} šu-um-šu lu-up-ta-nim a-na um-ma-za qí-bi-ma i-ḫi-id-ma i-ša-ḫa-at lá-qé-ep i-zi-iz-ma ṭup-pá-am ša a-lim{ki} le-qé-a-nim ú né-nu a-we-el gi-mì-li ni-ga-mì-il₅-kà iš-ra-am a-na qá-áb-li-kà tù-ta-a na-áš-a-kum